Tseno ke dintlha tse di amanang le go kwalwa ga Timotheo wa Bobedi. Le fa go ntse jalo, ke ga botlhokwa gore re lemoge gore Paulo ga a ka a kwalela Timotheo go mmolelela ka mathata a gagwe. Go na le moo, o ne a tlhagisa Timotheo ka dinako tsa mathata tse di neng di sa ntse di tla le go kgothatsa tsala eno ya gagwe gore a tile dilo tse di ka mo itayang tsebe, a nne a “bone maatla,” a bo a bolelele ba bangwe dilo tse Paulo a di mo laetseng. Batho bano le bone ba ne ba tla tlhomelelwa sentle gore ba thuse le ba bangwe. (2 Timotheo 2:1-7) A bo e le sekao se se molemo jang ne sa gore tota le fa motho a le mo dinakong tsa mathata a amege ka batho ba bangwe! Mme a bo e le kgakololo e e molemo jang ne mo go rona gompieno!